Mans beroof lykshuis | Maroela Media
Vyf mense van Thabong in die Vrystaat is Vrydag in hegtenis geneem in verband met 'n voorval waartydens 'n lykshuis in dié provinsie beroof is.
Sers. Mamello Mokhuoane, woordvoerder van die polisie, sê die groep is in hegtenis geneem te danke aan 'n wenk wat aan die polisie gestuur is.
Mokhuoane sê 'n 37-jarige man is kort ná die ondersoek van stapel gestuur is in hegtenis geneem in verband met die besit van gesteelde goedere. Die ondersoek is voortgesit, waarna 'n 47-jarige man ook vasgetrek is met gesteelde goedere in sy besit.
"'n Ondersoek deur die Welkom-polisie het vasgestel dat twee van die verdagtes reeds van die gesteelde goedere verkoop het. Twee mans, onderskeidelik 44 en 47 jaar oud, en 'n 52-jarige vrou is toe in hegtenis geneem nadat hulle die gesteelde goedere gekoop en in hul besit gehad het," sê hy.
Volgens die polisie is al die gesteelde goedere deur die eienaar van die lykshuis uitgeken. Die vyf verdagtes sal binnekort in die Welkom-landdroshof verskyn.
"Ons is trots op die Welkom-polisie dat hulle die verdagtes so vinnig vasgetrek het," het lt.genl. Lebeoana Tsumane, die provinsiale polisiekommissaris in KwaZulu-Natal, gesê. "Ons loof hulle vir hul goeie werk."
Vyf wat paartjie wreed vermoor word dán verhoor
Duuuuu wie wil nou n lykshuis beroof. Belaglik
HDF beroof 'n mens 'n lykshuis???
Lekker lag ek nou vir Eish. Die polisie het seker 'n "seance" gehou aangesien ons land mos regeer word deur "boodskappe vanaf die dooies".